
Ceo est le serment a vint e quatre.

Chescun jura sur seintes Evangeles, ke il al honur de Deu, e
a la fei le rei, e al profit del reaume, ordenera e tretera ovekes
les avant dit jures sur le refurmement e le amendement del
est at del reaume. E ke ne lerra pur dun, ne pur promesse, pur
amur, ne pur hange, ne pur pour de nulli, ne pur gain, ne pur
perte, ke leaument ne face solum la tenur de la lettre, ke le rei'
ad sur ceo done et sun fez ensement.

Ceo jura le haute justice de Engletere.

II jure ke ben et leaument a sun poer fra ceo ke apent a
la justicerie de dreiture tenir, a tute genz al prou le rei e del
reaume, solum la purveaunce fete et a fere par les vint et
quatre, et par le cunseil le rei e les hauz mimes de la tere, ki li
jurrunt en cestes choses a aider e a meintenir.

Ceo jura le Chanceler de Engletere.

Ke il ne enselera nul bref fors bref de curs sanz le com-
mandement le rei, e de sun cunseil ke serra present: ne
enselera dun de grant garde, ne de grant . . . ne de eschaetes,
sanz le assentement del grant cunseil u de la greinure partie:
ne ke il ne enselera ren ke seit encontre le ordinement, ke est fet
et serra a fere par les vint et quatre, u par la greinure partie.
Ne ke il ne prendra nul loer autrement ke il nest divise as
autres. E lem li baudra un companiun en la furme ke le cunseil
purverra.

Ceo est le serment ke les gardens des chastels firent.
Ke il les chastels le rei leaument e en bone fei garderunt al
oes le rei e de ses heyrs. E ke eus les rendrunt al rei u a ses
heyrs et a nul autre, e par sun cunseil et en nule autre manere ;
ceo est a saver, par prodes homes de la tere esluz a sun cunseil,
u par la greinure partie. E ceste furme par escrit dure deske
a duze ans. E de ilokes en avant par cest establement et cest
serment ne seint constreint, ke franchement ne les pussent
rendre al rei u a ses heirs.

Ceo sunt ceus ke sunt jurez del cunseil le rei.
Archiepiscopus Cantuariensis, episcopus Wygprnensis, comes
Leycestrensis, comes Glovernensis, comes Mariscallus, Petrus
de Sabaudia, comes Albemarliae, comes Warewik, conies Here-
fordensis, Johannes Mansel, Johannes nlius Galfridi, Petrus de
Monteforti, Ricardus de Gray, Rogerus de Mortuo Mari,
Jacobus de Aldithelege.